Σύκα σε σιρόπι από κόκκινο κρασί
Σύκα με σιρόπι από κόκκινο κρασί, ένα φίνο καλοκαιρινό γλυκό που πηγαίνει απίστευτα με παγωτό (και όχι μόνο).
1 φιάλη (750 ml) κρασί ποικιλίας Cabernet Sauvignon, καλής ποιότητας, 500 ml Πόρτο (διάσημος ενισχυμένος πορτογαλικός οίνος από σταφύλια που παράγονται αποκλειστικά στην κοιλάδα του Ντούρο – το αντικαθιστούμε με καλής ποιότητας κόκκινο γλυκό κρασί της αρεσκείας μας), 50 γρ. κρυσταλλική ζάχαρη, 12 φρέσκα σύκα, καθαρισμένα και χαραγμένα με μαχαίρι σε 2-3 σημεία
Για να φτιάξουμε σύκα με συρόπι απο κόκκινο κρασί σε μια κατσαρόλα βάζουμε το κρασί, το Πόρτο και τη ζάχαρη και τα βράζουμε σε μέτρια προς δυνατή φωτιά, μέχρι η ποσότητά τους να μειωθεί στο μισό.Βάζουμε με προσοχή τα σύκα στην κατσαρόλα, χαμηλώνουμε τη φωτιά και τα σιγοβράζουμε για 10 λεπτά.Τα μεταφέρουμε με τρυπητή κουτάλα σε ένα μπολ.Αφήνουμε το υγρό στην κατσαρόλα να βράσει μερικά λεπτά ακόμη, μέχρι να δέσει, σαν σιρόπι, να γλασαριστεί και να μειωθεί στο 1/3.Αφήνουμε σύκα και σιρόπι να κρυώσουν αρκετά και σερβίρουμε.
Αλκοόλ,Κρασί,Σύκο,Φρούτα,Light